JUMAL KÕNELEB
Tere taas! Rõõm jälle näha!
Kas teadsid, et ka ainus Sõna Jumalalt
võib su elu muuta?
Ainus Sõna Jumalalt võib anda sulle igavese elu, tervendada haigusest,
tuua rahu ja rõõmu keset pimedust.
Jumala Sõna on muutnud meie elu.
Mitte mingi kummaline ootamatu ingli ilmumine, vaid Jumala Sõna.
Jumala Sõna on see, mis muudab meie elu,
kui me usume sellesse ja võtame selle vastu.
Viimati jagasime teiega seda,
kuidas Jumala Sõna ja õnnistus muutsid Joosepi elu.
See sama õnnistus võib muuta ka sinu elu täiesti.
Evangeelium on rõõmusõnum vaestele,
väikestele, läbikukkunuile, tähtsusetuile ja rõhutuile.
See on rõõmusõnum neile, kellel ei ole midagi.
Rõõmusõnum neile, kes oma jõust ei oska elu muuta.
Psalmid 103:6 ütleb nii: "Issand teeb õigust
ja mõistab õiglast kohut kõigile, kellele liiga tehakse."
Psalmid 146:5 "Õnnis on see, kelle abi on Jaakobi Jumal,
kelle lootus on Issanda peale, oma Jumala peale,
kes on teinud taeva ja maa, mere ja kõik, mis seal sees on,
kes on ustav igavesti,
kes mõistab õiglast kohut neile, kellele liiga tehakse,
kes annab leiba näljastele.
Issand päästab lahti, kes on kinni seotud.
Issand avab pimedate silmad;
Issand seab püsti need, kes on küüru vajutatud.
Issand armastab õigeid."
See tähendab meid kõiki, kes oleme Jeesuse vastu võtnud.
Tema tõesti soovib muuta meie elu olukordi.
Tema õnnistus ei tähenda lihtsalt võidmist ülistuse ajal
või head tuju koguduses olles, ega sooja tunnet palve ajal.
Jumala õnnistus on konkreetne jõud,
mis konkreetselt muudab, vabastab, tervendab haiged
ja toob tõelise muutuse meie argielus ja olukordades nii,
et meie ellu tuleb "shalom" -
rahu, terviklikkus, täiuslikkus ja armastus.
Issand tahab tõeliselt meile head. Mõtle!
See pole vaid mingi tore tunne.
See on tõeline, päriselt.
Jumala õnnistus pole ka mingi tervitus või soov.
See on tõeline jõud,
mis paneb sündima tõelised imed ja muutused.
Seda näeme ka Joosepi elus.
Joosepi elu kohta võib julgelt öelda, et tal oli raske.
Kõigepealt ta oma pere hülgas ta ja viskas kaevu,
ta ei näinud enam tükk aega isa ega teisi sugulasi.
Ta müüdi võõrasse kultuurikeskkonda orjaks
ja siis pandi vangi.
Ja ometi see sama vägi, millest Joy rääkis, oli temaga.
See muutis kõike väga konkreetselt
ja tema isand Potifar lausa nägi, et Jumala õnnistus oli Joosepiga
ja kõik, mille külge ta käe pani, selle tegi õnnistus edukaks. Mõtle.
See ei ole mingi õnnistuse ja hakkama saamise soovimine,
vaid Jumala õnnistus on nagu vägi meie elus. Mitte ainult sõnad.
Joosepi elu oli võimatult raske. Aga loeme, mida Issand tegi.
"Aga Issand oli Joosepiga
ja tema oli mees, kellel kõik asjad korda läksid;
ja ta elas oma isanda, egiptlase kojas.
Ka tema isand nägi, et Issand oli temaga
ja et kõik, mis ta tegi, laskis Issand tema käes korda minna."
Õnnistus tegi ta kõiges edukaks.
Nagu viimati rääkisime, andis see Joosepile ka soosingu.
Ja edasi voolas see üle kogu Potifari majapidamise.
Hiljem, vanglas olles, sai Joosep vanglaülema soosingusse.
1Moosese 39:21 öeldakse nii:
"Aga Issand oli Joosepiga ja pööras tema poole oma helduse
ning tegi, et ta sai vangihoone ülema soosikuks.
Ja vangihoone ülem andis Joosepi kätte kõik vangid,
kes olid vangihoones, ja kõik, mis seal pidi tehtama, tegi tema.
Vangihoone ülem ei vaadanud millegi järele, mis oli tema käes,
sest Issand oli temaga
ja mis ta tegi, Issand laskis korda minna."
Kus iganes Joosep oli,
minnes ühest raskusest teise - veel suuremasse,
ikkagi Jumal pööras kõik tema kasuks, sest Jumal oli temaga.
Aga kuidas see lugu lõppes?
Pole olemas oluorda, mis on liiga raske,
pole olemas kohta, kust ei võiks pääseda
Taeva ja maa Looja abiga.
See on asi, mida oleme näinud palju, tuhandeid, miljoneid kordi.
Oleme olnud nii palju kordi olukordades, kust on lausa võimatu edasi minna,
aga Issand on olnud nagu Psalmis 113: 7-8
"Kes tõstab põrmust üles vaevase ja tuhaasemelt viletsa,
pannes tema istuma õilsate kõrvale, oma rahva õilsate kõrvale,"
Jumal tahab tõesti tõsta raskustest üles ja välja.
Kui meil on raske olukord, oleme allarõhutud, näljas, haiged,
siis Jumal tahab aidata ja tuua meid sealt ära,
ta tahab tõsta meid soost ning asetada uuele kohale.
Meil Soomes on mentaliteediks püüda iga tõusjat alla suruda.
Samas palvetame, et võimalikult palju poliitikuid
ja otsustajaid oleks usklikud.
Miks mitte siis pigem julgustada elus edasi pääseda soovijaid.
Minu meelest on see oluline.
Ka sellest räägib Joosepi lugu. Jumal õnnitas teda ja tõstis ta üles.
Milline oli selle loo lõpp? Tema elu ei lõppenud vanglas.
Ta ei jäänud vanglaelanikuks, vaid pääses sellesse,
kuhu Jumal oli otsustanud ta asetada.
Joosepi elu on imeline tunnistus sellest, et Jumal on ustav.
Unenäod, mida ta enne raskuste tulekut väikese poisina nägi, said kõik tõeks.
Joosep sai esmalt Potifari, siis vanglaülema
ja lõpuks kogu riiki juhtiva vaarao soosingusse.
Ta hakkas juhtima selle aja suurimat riiki,
sest Jumal oli temaga.
Loeme sellest, mida vaarao ütles,
kui Joosep oli selgitanudt ema unenäo. 1Moosese 41:38
"Kas leiame veel sellise mehe, kelles on Jumala Vaim?”
Ja vaarao ütles Joosepile:
Et Jumal on sulle kõike seda teada andnud,
siis ei ole keegi nii mõistlik ja tark kui sina!
Sina pead olema mu koja üle
ja kogu mu rahvas suudelgu sind suu peale.
Ainult aujärje poolest tahan ma olla sinust suurem!”
Ta pääses selle aja maailma kõrgeimale positsioonile.
Kõige rikkaima riigi juhatajaks. Sest Jumal oli koos temaga.
Selle loo kaudu ei taha Jumal meile jutustada üksnes Joosepi edust,
vaid Jumal tahab julgustada mind, Joy'd ja meid kõiki uskuma sellesse,
et Jumal võib üles tõsta ka sind, olgu olukord kui raske tahes.
Jumal on võimeline tõstma sind üles ja asetama sind uuele kohale.
Usu julgesti!
Joosep oleks võinud masenduda, anda alla ja mitte uskuda lõpuni.
Ta oleks võinud hakata mõtlema, et sellest ei tule mitte midagi,
Jumal pole minuga ja mu elu läheb rappa.
Oleks andnud alla selle asemel, et vastu pidada lõpuni.
Aga ta sai olla suureks õnnistuseks kogu Egiptuse riigile
ja Iisraeli rahvale.
Kõigepealt oma sugulastele ja kui rahvaarv kasvas, ka teistele.
Ta sai olla osa Jumala ette kavandatud plaanis,
sest ta ei andnud alla väikeste algussammude päevil.
Võime õppida palju Joosepi iseloomust.
Mind liigutab, kuidas ta oli esimeses töökohas orjana
kohe valmis teenima.
Ta oli valmis teenima ja tegema seda nii hästi, kui suutis.
Seda me tööandjatena hindame, kui töötajad teevad tööd hästi
ja on valmis teenima.
Meie kool sõltub vabatahtlikest.
Näeme, kui uus inimene tuleb appi ja hakkab käskimata koristama,
siis see on liigutav ja tekitab positiivse tunde selle inimese vastu.
Tähtsaim asi, mida võime sellest loost õppida,
on ustavuse tähtsus.
Et me jaksame ustavalt käia seda teed,
mida Issand on meile ette valmistanud.
Isegi kui tundub, et sellest ei tule miskit,
kui tundub, et muutusi ei tule.
Me järgime ustavalt seda teed üks samm korraga.
Ja jõuame siis vankumatult selle imelise plaanini,
mille Ta on meile valmistanud.
Just nii, nagu Jan ütles.
Kui tööandjana näeme, et keegi on teeniva hoiakuga
ja küürib vetsud korralikult puhtaks,
isegi vetsu põranda, kuigi keegi pole teda vaatamas,
siis me teame kohe, et see on väärtuslik inimene,
kelle peale võib loota.
Hakkame kohe mõtema, kuidas tasuda.
Aga kui inimene teeb nii vähe, kui võimalik ja viriseb kogu aeg,
käib muudkui kohvil või on telefoni küljes ega tee oma tööd,
siis selline ei pääse järgmisele tasandile edasi. Nii on.
Ustavus on oluline. Teine Joosepi iseloomuomadus oli usaldatavus.
Ta oli olukorras, kus Potifar andis kogu oma vara tema käsutusse
ja ta majandas seda hästi.
Piibel ütleb, et Potifar ise ei teadnudki oma majapidamisest enam muud,
kui seda, mis talle lauale pandi.
Ta ei teadnud, kui palju raha tuli sisse või kulus.
Ta usaldas Joosepit täielikult. Ja Joosep oli usaldust väärt.
Kui Potifari naine üritas teda võrgutada, keeldus Joosep koheselt.
Ta tõesti oli usaldust väärt.
Sama ütles vanglaülem. Ka tema usaldas kõik Joosepi hoolde,
sest nägi, et teda võib usaldada.
Ustavus ja usaldusväärsus käivad käsikäes. Need viivad eduni.
Varem või hiljem need viivad eduni, sest seda on inimeses näha.
Need kaks omadust on nagu kalliskivid meis,
kui me neist kinni hoiame.
Üks omadus oli Joosepil veel. See oli alandlikkus.
Kui teda ülendati ja ta pääses vaarao jutule,
selgitama tema nähtud unenägu, siis Joosep vastas:
Mitte mina! Küllap Jumal annab vaaraole õige vastuse!”
Kõigi katsumuste järel andis Joosep ikka veel au Jumalale.
"Mina seda ei oska, aga Jumal annab vaaraole hea vastuse."
Ta püsis lõpuni alandlikuna.
Jumal nägi, et selle mehe peale võib loota.
Alandlikkus on tõeliselt kaunis omadus, kui seda õigesti mõistame.
See ei ole sunnitud enese teistest madalamaks pidamine.
Tõeline alandlikkus on see, et me anname tänu ja au Jumalale
selle eest, mida me teeme ja mis meie elus juhtub.
Pole vahet, kui raskes olukorras me oleme.
Jumal on see, kes saab kõike heaks pöörata.
Rooma kirjas on Joosepi lugu meenutav lõik ka Aabrahami elust.
Jumal oli andnud Aabrahamile lubaduse
ja öelnud, et temast saab paljude rahvaste isa.
Aastad veeresid, aga Aabraham ja Saara ei saanud lapsi.
Tänapäeval oleks nad käinud läbi kõik viljakusravi võimalused,
kõik evangelisitid oleks nende eest juba palvetanud
ja nad oleks üritanud, aga poleks ikka last saanud.
Siis on Aabraham juba 100-aastane ja Saara üheksakümnene.
Ja Romma kirjas 4:18 on öeldud:
"Aabraham uskus, kui lootus näis lootusetu,
et ta saab paljude rahvaste isaks,
selle ütluse järgi: Nõnda peab olema sinu sugu."
Ta ei jäänud usus nõdraks,
pannes tähele oma elatanud, ligi saja-aastast ihu
ja Saara surnud lapsekoda.
Ta ei kahelnud Jumala tõotuses uskmatuna, vaid sai vägevaks usus,
ülistades Jumalat ja olles täiesti veendunud..."
Me võime olla täiesti veendunud.
"et Jumal on vägev ka täitma seda, mida on tõotanud."
Ükski Jan, Joy, välised olukorrad ega riigi toetus ei päästa meid.
Aga Jumal võib täide viia selle, mida ta on lubanud.
Ja Aabraham kutsus olematu esile, nagu see oleks olemas
ja rääkis tähti vaadates seda,
sest Jumal näitas talle neid tähti ja liiva, öeldes, et ta saab nii palju lapsi.
Aastate möödudes lõpuks nii läkski.
Vahel peame küünte ja hammastega
Jumala lubadustest buldogi kombel usus kinni hoidma.
Ja olukorrad on sunnitud muutuma.
Ka Taavet julgustab meid lauldes:
"Kes Issanda peale loodavad, ei pea häbenema."
See on imeline lubadus.
Olen mitmeid kordi klammerdunud selle külge
küünte ja hammastega. Ma ei jää häbisse!
Ma tulen sellest võitjana välja! Ja ma olengi tulnud.
Ka Pauluse elu oli tõeliselt ränk. Vanglaajad nagu Joosepilgi,
aga Paulus ei saanud vanglas ülevaatajaks, tal oli raskem.
Ta kannatas piitsutamist, kividega viskamist ja laevahukke.
Ometi ütles ta Rooma kirjas 8:37
"Kuid selles kõiges me saame täieliku võidu tema läbi,
kes meid on armastanud."
Neis kõigis raskustes sai Pauluski täieliku võidu Tema läbi,
kes teda armastas ehk Jumala kaudu. Halleluuja!
Mis tahes olukord meil on, Jumal on alati suurem.
Usun, et Joosepi raskeim olukord oli see,
kui ta vanglas olles oli palunud kahel vaarao teenijal
vaaraole meelde tuletada, et temagi on vanglas
ja nood unustasid seda teha.
Joosep pidi veel kaks aastat vanglas virelema.
Need olid kõige raskemad aastad, kui midagi polnud kuulda.
Aga Jumal oli ikkagi temaga koos.
Jumal viis ikkagi asja lõpuni Joosepi elus.
Samamoodi on meie elus.
Kui me ei anna alla, siis Jumal viib asja võiduka lõpuni ka sinu elus.
Piibel ütleb, et meil kõigil on jumalik kutse ja ülesanne.
Kui sa ei anna järele, vaid hoiad sellest kinni,
siis Jumal viib töö lõpuni.
Kui praegu on olud väga rasked ja tundub, et sellest ei tule midagi,
siis just selle tõttu oleme siin, et sind julgustada.
Just selle tõttu kõnetab Joosepi lugu täna ka sind.
Ära kaota lootust.
Sest see, kes Issanda peale loodab, ei pea häbenema.
Sa ei jää häbisse!
Kas tead, mis aitab raskel ajal?
Mõnikord on nii raske, et peame kogu aeg käima nina Piiblis,
lugema ja vaatama neid sõnu.
Peame paluma, et Püha Vaim aitaks ja julgustaks.
Tooks oma Sõnad esile. Ja kui sa loed ja otsid siit,
siis Jumal hakkab rääkima sulle selle Sõna kaudu sinu olukorras.
Sa leiad lubadusi, mis räägivad otse sinu olukorra kohta.
Need annavad sulle jõudu, väge, usku, lootust ja julgust minna edasi,
olgu kui raske olukord tahes.
Vahel on see nagu jõusaal. Oleme usu jõusaalis.
Olukorrad ei näi pöörduvat ega muutuvat.
Aga me kuulutame, räägime ja kutsume olematuid asju esile nagu olevaid.
Ja ühel päeval olukord muutub, elu muutub, keha saab terveks
või majanduslik ime sünnib.
Palvetame.
Tänu, Issand, et Sa oled suur Jumal võimatute olukordade keskel.
Tänu, Issand, et saan kuulutada igale vaatajale,
et igaüks jaksaks uskuda ustavalt ja usaldusväärsena
ning jätkata Sinu teel käimist.
Issand, ma tahan eriliselt paluda nende eest,
kes on praegusel hetkel tõeliselt mahasurutud.
Issand julgusta, tõsta, virguta, tervenda ja paranda!
Tänu, Isa, et Sa oled kuulnud seda palvet ja me teame,
et sinu tahe on tervendada, aidata ja julgustada.
Me kuulutame seda kõigile.
Tunnen, et Issand tahab öelda Sulle otse:
"Ära kaota lootust! Usu ainult!"
Sa saad näha, et Issand on tõesti Sinuga!
Miski ei ole Temale võimatu.
Tänu, Issand, et Sa õnnistad igat vaatajat.
Jeesuse nimel. Aamen.
Jumal on tõesti meiega.
Jumal tahab ka kasutada meid ja kasutada meie vara.
Üks viis, kuida Ta oma riiki meie maal ehitab,
on Teavas Tv7 töö. Kristlik telekanal põhjamaades.
Sellist teist siin ei ole. Investeeri sellesse töösse.
Kui tunned, et tahad anda sellesse, siis võid seda täna teha,
helistades annetusnumbril 900 1777 Kõne hind Eestis on 7 eurot.
Võid teha ka ülekande ekraanile tulevail kontonumbreil.
Võid külvata heasse maapinda.
Ole igal juhul õnnistatud Jeesuse nimel.
Peatse nägemiseni!
TV7 annetustelefon 900 1777 (7 eur) Swedbank 221048388411 SEB 10220109461019 Saaja: Taevas TV7
Tõlge: Meeli ja Marko Martin